pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ก.แรงงาน ร่วมสมาคมประมง ตั้งคณะทำงานถกแนวทางปฏิบัติตามกม.
วันอังคารที่ 21 สิงหาคม 2561
ก.แรงงาน ร่วมสมาคมประมง ตั้งคณะทํางานถกแนวทางปฏิบัติตามกม.
กรมสวัสดิการและคุ้มครองแรงงาน ร่วมกับสมาคมการประมงแห่งประเทศไทย ตั้งคณะทํางาน พร้อมจัดประชุมถกกฎหมายประมงทะเลครั้งแรก เล็งนําผลกําหนดเป็นแนวปฏิบัติร่วมกัน
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยถึงกรณีที่สมาคมการประมงแห่งประเทศไทยและผู้ประกอบกิจการประมงทะเลยื่นหนังสือถึงนายกรัฐมนตรีโดยผ่านผู้ว่าราชการจังหวัด 22 จังหวัดชายฝั่งทะเลขอให้ช่วยแก้ไขปัญหาการทําประมง โดยเฉพาะประเด็นการปฏิบัติตามกฎหมายคุ้มครองแรงงานในกิจการประมงทะเล ว่า จากปัญหาดังกล่าว กสร. ได้มีคําสั่งแต่งตั้งคณะทํางานขับเคลื่อนการแก้ไขปัญหาการคุ้มครองแรงงานในกิจการประมงทะเล ประกอบด้วย ผู้แทนจากสมาคมการประมงแห่งประเทศไทย และหน่วยงานที่เกี่ยวข้อง โดยจัดให้มีการประชุมหารือร่วมกันเป็นครั้งแรกในวันที่ 21 สิงหาคม 2561 เพื่อรับฟัง ความคิดเห็น ปัญหา อุปสรรคโดยละเอียดเกี่ยวกับการปฏิบัติตามกฎหมายคุ้มครองแรงงานในกิจการประมงทะเล ตลอดจนร่วมกันกําหนดแนวทางการปฏิบัติตามกฎหมายเช่น การกําหนดเวลาพัก เวลาทํางาน การตรวจเอกสาร เป็นต้น เพื่อให้มีความชัดเจนและเป็นไปในทิศทางเดียวกัน รวมถึงลดความซ้ําซ้อนในการปฏิบัติงานระหว่างหน่วยงานที่เกี่ยวข้อง
อธิบดี กสร. กล่าวต่อไปว่า ทั้งนี้ กสร. จะนําผลการหารือร่วมกันมากําหนดเป็นแนวปฏิบัติของทั้งพนักงานตรวจแรงงานใน 22 จังหวัดติดชายทะเลและผู้ประกอบกิจการประมง และหลังจากที่กระทรวงแรงงานเปิดศูนย์แรกรับเข้าทํางานและสิ้นสุดการจ้างเพื่อรองรับการนําเข้าแรงงานเมียนมาตามระบบ MOU เพื่อป้องกันปัญหา ในการจ้างงาน กสร. ก็จะจัดส่งเจ้าหน้าที่เข้าไปร่วมตรวจสอบคัดกรองรวมทั้งให้ความรู้เกี่ยวกับสิทธิหน้าที่ตามกฎหมายแก่แรงงานต่างด้าวที่ประสงค์จะทํางานในกิจการประมงทะเลด้วย
รัฐบาลไทย-ข่าวทำเนียบรัฐบาล-เลขาธิการนายกรัฐมนตรีรับมอบกระเช้าผลิตภัณฑ์หน้ากากอนามัยมิสลิลลี่ เพื่อนำไปใช้ประโยชน์ทางราชการ
วันพุธที่ 29 กรกฎาคม 2563
เลขาธิการนายกรัฐมนตรีรับมอบกระเช้าผลิตภัณฑ์หน้ากากอนามัยมิสลิลลี่ เพื่อนําไปใช้ประโยชน์ทางราชการ
นายดิสทัต โหตระกิตย์ เลขาธิการนายกรัฐมนตรี รับมอบกระเช้าผลิตภัณฑ์หน้ากากอนามัยมิสลิลลี่ เพื่อนําไปใช้ประโยชน์ทางราชการ
วันนี้ (29 ก.ค. 63) เวลา 16.00 น. ณ ตึกไทยคู่ฟ้า ทําเนียบรัฐบาล นายดิสทัต โหตระกิตย์ เลขาธิการนายกรัฐมนตรี รับมอบกระเช้าผลิตภัณฑ์มิสลิลลี่ จํานวน 250 ชิ้น จาก นายประภัสร์ สุขพันธ์โพธาราม ที่ปรึกษาบริษัท มิสลิลลี่เอ็มดีซัพพลาย จํากัด และนางสาวพิชยา สุขพันธ์โพธาราม ผู้แทนจําหน่าย โดยผลิตภัณฑ์ดังกล่าวมีวัตถุประสงค์การใช้งานสําหรับการป้องกันฝุ่นละออง หมอกควัน และละอองเกสร ซึ่งไม่มีวัตถุประสงค์การใช้งานเพื่อการแพทย์ ทั้งนี้ จะได้นําผลิตภัณฑ์ที่ได้รับมอบไปใช้ประโยชน์เพื่อสนับสนุนการทํางานของเจ้าหน้าที่ในการปฏิบัติงานทางราชการต่อไป
.....................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ทส.ร่วมพิธีจุดเทียนน้อมรำลึกในพระมหากรุณาธิคุณเป็นล้นพ้นอันหาที่สุดมิได้
วันอาทิตย์ที่ 13 ตุลาคม 2562
ทส.ร่วมพิธีจุดเทียนน้อมรําลึกในพระมหากรุณาธิคุณเป็นล้นพ้นอันหาที่สุดมิได้
ทส.ร่วมพิธีจุดเทียนน้อมรําลึกในพระมหากรุณาธิคุณเป็นล้นพ้นอันหาที่สุดมิได้
ทส.ร่วมพิธีจุดเทียนน้อมรําลึกในพระมหากรุณาธิคุณเป็นล้นพ้นอันหาที่สุดมิได้
วันนี้ (13 ตุลาคม 2562) เวลา 19.30 น. ณ ท้องสนามหลวง นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม และภริยา พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นําคณะผู้บริหาร ข้าราชการ พนักงาน และเจ้าหน้าที่ ในสังกัดกระทรวงทรัพยากรธรรมชาติและสิ่งแวดล้อม ร่วมพิธีจุดเทียนเพื่อน้อมรําลึกในพระมหากรุณธิคุณเป็นล้นพ้นอันหาที่สุดมิได้ เนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยมี พลเอก ประยุทธ์ จันทร์โอชา นายกรัฐมนตรี พร้อมภริยา เป็นประธานในพิธี กล่าวน้อมรําลึกในพระมหากรุณาธิคุณ จุดเทียนน้อมรําลึกพร้อมผู้ร่วมพิธี และยืนสงบนิ่งพร้อมรับชมวีดีทัศน์เพื่อน้อมรําลึกในพระมหากรุณาธิคุณเป็นเวลา 89 วินาที
นอกจากนี้ หน่วยงานในสังกัด กระทรวงทรัพยากรธรรมชาติและสิ่งแวดล้อม ได้ร่วมสนับสนุน อาหารว่างและเครื่องดื่ม  เพื่อแจกจ่ายให้แก่ประชาชนที่มาร่วมพีธีดังกล่าวด้วย
รัฐบาลไทย-ข่าวทำเนียบรัฐบาล-เอกอัครราชทูต ณ กรุงพริทอเรีย มอบข้าวสารและอาหารแห้งแก่คนไทยในแอฟริกาใต้ [กระทรวงการต่างประเทศ]
วันศุกร์ที่ 24 เมษายน 2563
เอกอัครราชทูต ณ กรุงพริทอเรีย มอบข้าวสารและอาหารแห้งแก่คนไทยในแอฟริกาใต้ [กระทรวงการต่างประเทศ]
เอกอัครราชทูต ณ กรุงพริทอเรีย มอบข้าวสารและอาหารแห้งแก่คนไทยในแอฟริกาใต้
เมื่อวันที่ 16 เมษายน 2563 เวลา 10.30 น. เรือโท โกเมศ กมลนาวิน เอกอัครราชทูต ณ กรุงพริทอเรีย พร้อมด้วย นายธนาศักดิ์ สามัญ เจ้าหน้าที่กงสุล ได้มอบข้าวสารและอาหารแห้งให้แก่กลุ่มพนักงานนวดชาวไทยจํานวน 7 รายจากร้านสปา Soul Thai Spa Centurion ชานกรุงพริทอเรีย มลรัฐ Gauteng ในแอฟริกาใต้ โดยพนักงานนวดชาวไทยดังกล่าวได้รับผลกระทบจากวิกฤติการแพร่ระบาดของเชื้อไวรัสโควิด-19 และมาตรการปิดประเทศชั่วคราว (nation-wide lockdown) ของรัฐบาลแอฟริกาใต้ เอกอัครราชทูตฯ ได้มอบอาหารข้างต้นผ่านทางผู้แทนคือนาง Ione de Beer เจ้าของร้านสปาฯ ชาวแอฟริกาใต้ ที่ทําเนียบเอกอัครราชทูต ณ กรุงพริทอเรีย
ทั้งนี้ กลุ่มพนักงานนวดชาวไทยในแอฟริกาใต้ประสบปัญหาขาดรายได้ เนื่องจากร้านสปาและร้านนวดทุกแห่งไม่สามารถเปิดให้บริการได้ในระหว่างการปิดประเทศชั่วคราวของแอฟริกาใต้ และพนักงานฯ ไม่สามารถเดินทางออกไปซื้ออาหารและสินค้าจําเป็นได้ด้วยตนเอง สถานเอกอัครราชทูตฯ จึงได้มอบข้าวสารและอาหารแห้งที่จําเป็นเพื่อบรรเทาความเดือดร้อนในเบื้องต้น ในโอกาสนี้ เอกอัครราชทูตฯ ได้ขอบคุณนาง Ione de Beer ที่ช่วยดูแลพนักงานนวดชาวไทยในช่วงการแพร่ระบาดของเชื้อไวรัสโควิด-19 พร้อมทั้งได้ส่งความห่วงใยและความปรารถนาดีไปยังกลุ่มคนไทยดังกล่าว โดยขอให้ทุกคนดูแลรักษาสุขภาพ ปฏิบัติตามมาตรการและคําแนะนําของรัฐบาลแอฟริกาใต้ และติดตามข่าวสารจากทางการแอฟริกาใต้และจากสถานเอกอัครราชทูตฯ อย่างใกล้ชิดต่อไป
รัฐบาลไทย-ข่าวทำเนียบรัฐบาล-ออมสินแจ้งปิดให้บริการชั่วคราวสาขาในห้างฯ พื้นที่ กทม.-ปริมณฑล จำนวน 15 แห่ง เพื่อลดการระบาดของโรคติดเชื้อไวรัสโควิด-19 [กระทรวงการคลัง]
วันจันทร์ที่ 23 มีนาคม 2563
ออมสินแจ้งปิดให้บริการชั่วคราวสาขาในห้างฯ พื้นที่ กทม.-ปริมณฑล จํานวน 15 แห่ง เพื่อลดการระบาดของโรคติดเชื้อไวรัสโควิด-19 [กระทรวงการคลัง]
ธนาคารออมสินขอแจ้งปิดการให้บริการสาขาในศูนย์การค้า ห้างสรรพสินค้า ช้อปปิ้งมอลล์ในเขตพื้นที่กรุงเทพมหานครและปริมณฑล จํานวน 15 แห่ง
รายงานข่าวจากธนาคารออมสิน แจ้งว่า ตามที่กรุงเทพมหานครและจังหวัดในเขตปริมณฑลมีประกาศเมื่อวันที่ 21 มีนาคม 2563 สั่งปิดสถานที่ในพื้นที่เป็นการชั่วคราว ระหว่างวันที่ 22 มีนาคม 2563 ถึง วันที่ 12 เมษายน 2563 เพื่อลดการระบาดของโรคติดเชื้อไวรัสโคโรนาสายพันธุ์ใหม่ (COVID-19) ซึ่งเป็นโรคติดต่ออันตราย ด้วยการจํากัดการรวมคน โดยประกาศดังกล่าวครอบคลุมบริษัทห้างร้านและองค์กรที่เปิดให้บริการในห้างสรรพสินค้าด้วยนั้น
ธนาคารออมสิน จึงขอแจ้งปิดการให้บริการสาขาในศูนย์การค้า ห้างสรรพสินค้า ช้อปปิ้งมอลล์ในเขตพื้นที่กรุงเทพมหานครและปริมณฑล จํานวน 15 แห่ง ได้แก่ สาขาสุพรีมคอมเพล็กซ์, สาขาเซ็นทรัลพลาซาฯพระราม 9, สาขาเซ็นทรัลฯอิสต์วิลล์, สาขาเดอะมอลล์บางกะปิ, สาขาอิมพีเรียลฯลาดพร้าว, สาขาสยามพารากอน, สาขาเซ็นทรัลเวิลด์, สาขาไอคอนสยาม, สาขาเซ็นทรัลพลาซาปิ่นเกล้า, สาขาเดอะมอลล์ท่าพระ, สาขาเซ็นทรัลพลาซาแจ้งวัฒนะ, สาขาเซ็นทรัลพลาซารัตนาธิเบศร์, สาขาเดอะมอลล์งามวงศ์วาน, สาขาเซ็นทรัลเวสต์เกต และ สาขาอินเด็กซ์บางใหญ่ ตั้งแต่วันที่ 23 มีนาคม – 12 เมษายน 2563 ซึ่งธนาคารฯ จะประชาสัมพันธ์ข่าวการเปิดหรือปิดให้บริการสาขาให้ทราบอย่างต่อเนื่อง
ทั้งนี้ ลูกค้าสามารถใช้บริการของธนาคารออมสินในสาขาใกล้เคียง หรือใช้บริการผ่าน Digital Banking ของธนาคารออมสิน (MyMo My Card, MyMo Pay, GSB PAY, Digital Salak, PromptPay, เครื่อง Self Service, เครื่อง ATM, ADM, VTM) จึงขออภัยในความไม่สะดวกมา ณ โอกาสนี้ด้วย
หากต้องการข้อมูลเพิ่มเติม ติดต่อสอบถามได้ที่ ศูนย์ลูกค้าสัมพันธ์ธนาคารออมสิน โทร.1115 หรือตามสื่อประชาสัมพันธ์ของธนาคาร ได้แก่ Website : www.gsb.or.th , Facebook และ Official Line : GSB Society
รัฐบาลไทย-ข่าวทำเนียบรัฐบาล-ปลัดกระทรวงอุตสาหกรรม ลงพื้นที่เข้าตรวจสอบกำกับดูแลการดำเนินงานของบริษัท บริหารและพัฒนาเพื่อการอนุรักษ์สิ่งแวดล้อม จำกัด (มหาชน) (Genco) จ.ระยอง
วันพุธที่ 4 กรกฎาคม 2561
ปลัดกระทรวงอุตสาหกรรม ลงพื้นที่เข้าตรวจสอบกํากับดูแลการดําเนินงานของบริษัท บริหารและพัฒนาเพื่อการอนุรักษ์สิ่งแวดล้อม จํากัด (มหาชน) (Genco) จ.ระยอง
นายพสุ โลหารชุน ปลัดกระทรวงอุตสาหกรรม และคณะจากกระทรวงอุตสาหกรรม เข้าตรวจสอบกํากับดูแลการดําเนินงานของบริษัท บริหารและพัฒนาเพื่อการอนุรักษ์สิ่งแวดล้อม จํากัด (มหาชน) (Genco) จังหวัดระยอง
ระยอง : วันนี้ (4 กรกฎาคม 2561) นายพสุ โลหารชุน ปลัดกระทรวงอุตสาหกรรม พร้อมด้วยนายสุรพล ชามาตย์ หัวหน้าผู้ตรวจราชการกระทรวงอุตสาหกรรม นายจุลพงษ์ ทวีศรี ผู้ตรวจราชการกระทรวงอุตสาหกรรม น.ส.ทัศนียา ลัธธนันท์ ผู้อํานวยการกองกลาง และนายกรณ์ภัฐวีญ์ ม่วงน้อย อุตสาหกรรมจังหวัดระยอง และคณะจากกระทรวงอุตสาหกรรม เข้าตรวจสอบกํากับดูแลการดําเนินงานของบริษัท บริหารและพัฒนาเพื่อการอนุรักษ์สิ่งแวดล้อม จํากัด (มหาชน) (Genco) จังหวัดระยอง ซึ่งให้บริการบําบัดและกําจัดของเสียจากกากอุตสาหกรรม 80,000 ตันต่อปี และทําเชื้อเพลิงผสม (fuel blending) จากของเสียอันตราย
รัฐบาลไทย-ข่าวทำเนียบรัฐบาล-ปลัดแรงงาน จับมือ กมธ.แรงงาน เตรียมความพร้อมขับเคลื่อนแรงงานไทยภายใต้สถานการณ์พลิกผันของเศรษฐกิจและเทคโนโลยี
วันพุธที่ 27 พฤศจิกายน 2562
ปลัดแรงงาน จับมือ กมธ.แรงงาน เตรียมความพร้อมขับเคลื่อนแรงงานไทยภายใต้สถานการณ์พลิกผันของเศรษฐกิจและเทคโนโลยี
ปลัดกระทรวงแรงงาน ร่วมอภิปรายในงานสัมมนา เรื่อง “บทบาทของคณะกรรมาธิการการแรงงานในการขับเคลื่อนแรงงานไทยภายใต้สถานการณ์พลิกผันของเศรษฐกิจและเทคโนโลยี” เตรียมความพร้อมแรงงานรองรับการเปลี่ยนแปลงของเทคโนโลยีอย่างรอบด้าน
วันที่ 27 พฤศจิกายน 2562 เวลา 13.30 น. นายสุทธิ สุโกศล ปลัดกระทรวงแรงงาน ร่วมอภิปรายในงานสัมมนา เรื่อง “บทบาทของคณะกรรมาธิการการแรงงานในการขับเคลื่อนแรงงานไทยภายใต้สถานการณ์พลิกผันของเศรษฐกิจและเทคโนโลยี” จัดโดยคณะกรรมาธิการการแรงงาน วุฒิสภา ณ ห้องพาโนราม่า ชั้น 14 โรงแรมดิเอมเมอรัลด์ ถนนรัชดาภิเษก กรุงเทพมหานคร
โดย ปลัดกระทรวงแรงงาน ได้กล่าวถึง แนวโน้มและผลกระทบด้านแรงงานไทย ยุทธศาสตร์และนโยบายรัฐบาลที่เกี่ยวข้องด้านแรงงาน บทบาทของกระทรวงแรงงาน บทบาทของ ILO กฎหมายระหว่างประเทศที่มีผลกระทบต่อแรงงานไทย และการเตรียมการรองรับการเปลี่ยนแปลงเทคโนโลยีที่พลิกผัน ซึ่งในส่วนของกระทรวงแรงงาน ได้เตรียมความพร้อมด้านการพัฒนาปรับปรุงหลักสูตรพัฒนาทักษะฝีมือแรงงาน การรองรับการดําเนินธุรกิจรูปแบบใหม่ (Platform Workers) การจัดระบบบริหารแรงงานต่างด้าว โดยการส่งเสริมการนําเข้าตาม MOU รวมถึงปรับปรุงกฎหมายแรงงานให้ได้มาตรฐานสากล
สําหรับงานสัมมนาดังกล่าวจัดขึ้นเพื่อเสริมสร้างความรู้ความเข้าใจเกี่ยวกับทิศทางการทํางานของคณะกรรมาธิการการแรงงาน วุฒิสภา ที่สอดคล้องกับสถานการณ์ด้านแรงงานในปัจจุบันที่อยู่ภายใต้สถานการณ์พลิกผันของเศรษฐกิจและเทคโนโลยี รวมทั้งหน้าที่และอํานาจที่เกี่ยวกับการขับเคลื่อนการปฏิรูปประเทศและยุทธศาสตร์ เพื่อกําหนดทิศทางการในดําเนินงานตามภารกิจของคณะกรรมาธิการแรงงาน วุฒิสภา และจัดทําแผนปฏิบัติการของคณะกรรมาธิการการแรงงาน ปี 2562 เพื่อเป็นกรอบแนวทางในการขับเคลื่อนภารกิจหน้าที่และอํานาจให้สามารถบรรลุเป้าหมาย โดยมีผู้เข้าร่วมประกอบด้วย คณะกรรมาธิการการแรงงาน วุฒิสภา คณะอนุกรรมาธิการในคณะกรรมาธิการและที่ปรึกษาคณะอนุกรรมาธิการ ที่ปรึกษา ผู้ชํานาญการ นักชํานาญการ นักวิชาการ และเลขานุการประจําคณะ รวมทั้งสิ้น 125 คน
+++++++++++++++++++++++
รัฐบาลไทย-ข่าวทำเนียบรัฐบาล- การสัมมนาเชิงปฏิบัติการเรื่อง “การพัฒนาศักยภาพของหน่วยรับรองมาตรฐานผลิตภัณฑ์ชุมชนระดับจังหวัดในการรับรองคุณภาพผลิตภัณฑ์ชุมชน”
วันพุธที่ 14 มีนาคม 2561
การสัมมนาเชิงปฏิบัติการเรื่อง “การพัฒนาศักยภาพของหน่วยรับรองมาตรฐานผลิตภัณฑ์ชุมชนระดับจังหวัดในการรับรองคุณภาพผลิตภัณฑ์ชุมชน”
การสัมมนาเชิงปฏิบัติการเรื่อง “การพัฒนาศักยภาพของหน่วยรับรองมาตรฐานผลิตภัณฑ์ชุมชนระดับจังหวัดในการรับรองคุณภาพผลิตภัณฑ์ชุมชน”
เมื่อวันที่ 13 มีนาคม 2561 นายพสุ โลหารชุน ปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการเรื่อง “การพัฒนาศักยภาพของหน่วยรับรองมาตรฐานผลิตภัณฑ์ชุมชนระดับจังหวัดในการรับรองคุณภาพผลิตภัณฑ์ชุมชน” ณ โรงแรมเอเชีย กรุงเทพฯ
ปลัดกระทรวงอุตสาหกรรม กล่าวว่า การสัมมนาในวันนี้เป็นการเพิ่มศักยภาพของหน่วยรับรองมาตรฐานผลิตภัณฑ์ชุมชนระดับจังหวัด ในการรับรองมาตรฐานผลิตภัณฑ์ชุมชนและสร้างความเข้าใจแผนการยกระดับการบริการภาครัฐ ระยะที่ 2 รวมถึงแนวทางการดําเนินงานตามพระราชบัญญัติการอํานวยความสะดวกในการพิจารณาอนุญาตของทางราชการ พ.ศ.2558 และกระบวนการปรับลดขั้นตอนและระยะเวลาในการรับรองคุณภาพผลิตภัณฑ์ชุมชนตามขั้นตอนที่ปรับปรุงใหม่ และเพื่อให้การติดตามและประเมินผลการดําเนินงานรับรองมาตรฐานผลิตภัณฑ์ชุมชนของสํานักงานอุตสาหกรรมจังหวัดทุกจังหวัดเป็นไปตามคู่มือปฏิบัติงานหน่วยรับรองมาตรฐานผลิตภัณฑ์ชุมชน ยกระดับเสริมสร้างองค์ความรู้ในการดําเนินงานด้านการตรวจสอบรับรอง พร้อมทั้งแลกเปลี่ยนประสบการณ์ระหว่างเจ้าหน้าที่ผู้ปฏิบัติงานหน่วยรับรองมาตรฐานผลิตภัณฑ์ชุมชนระดับจังหวัด และสํานักงานมาตรฐานผลิตภัณฑ์อุตสาหกรรม ให้สามารถนําความรู้ความเข้าใจในการดําเนินการดังกล่าวไปยกระดับการดําเนินงานของหน่วยรับรองมาตรฐานผลิตภัณฑ์ชุมชนระดับจังหวัด ให้เป็นไปในแนวทางเดียวกัน และสอดคล้องกับหลักการรับรองคุณภาพผลิตภัณฑ์ตามระบบสากล
โดยในวันนี้มีเจ้าหน้าที่ผู้ปฏิบัติงานของหน่วยรับรองมาตรฐานผลิตภัณฑ์ชุมชนระดับจังหวัด 76 จังหวัด เจ้าหน้าที่กองบริหารมาตรฐานผลิตภัณฑ์ชุมชนและเจ้าหน้าที่ผู้เกี่ยวข้องกว่า 230 คน เข้าร่วมสัมมนาฯ
รัฐบาลไทย-ข่าวทำเนียบรัฐบาล-นายกรัฐมนตรีหารือทางโทรศัพท์กับนายกรัฐมนตรีมาเลเซีย
วันพุธที่ 10 มิถุนายน 2563
นายกรัฐมนตรีหารือทางโทรศัพท์กับนายกรัฐมนตรีมาเลเซีย
ต่างชื่นชมการรับมือกับโควิด-19 จนคลี่คลาย
วันนี้ (10 มิ.ย. 63) เวลา 15.30 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม หารือทางโทรศัพท์กับ ตัน ซรี ดาโตะ ฮาจี มุฮ์ยิดดิน บิน ฮาจี โมฮัมมัด ยัซซิน (H.E. Tan Sri Dato’ Haji Muhyiddin bin Haji Mohd. Yassin) นายกรัฐมนตรีมาเลเซีย ณ ห้องโดมทอง ชั้น 2 ตึกไทยคู่ฟ้า ทําเนียบรัฐบาล ซึ่งเป็นการหารือครั้งแรกระหว่างผู้นําทั้งสอง นับตั้งแต่นายกรัฐมนตรีมาเลเซียเข้ารับตําแหน่ง โดยศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรีแสดงความยินดีแก่นายกรัฐมนตรีมาเลเซียในโอกาสเข้ารับตําแหน่ง และชื่นชมความสามารถของนายกรัฐมนตรีมาเลเซียในการบริหารประเทศภายใต้สถานการณ์โควิด-19 โดยเห็นได้จากการบังคับใช้มาตรการ Movement Control Order (MCO) ที่มีประสิทธิภาพทําให้ตัวเลขผู้ติดเชื้อของมาเลเซียลดลง พร้อมขอบคุณรัฐบาลมาเลเซียที่ช่วยดูแลคนไทย และอํานวยความสะดวกในการส่งคนไทยในประเทศมาเลเซียกลับประเทศ ซึ่งส่วนใหญ่เป็นแรงงานไทยที่เข้าไปทํางานในประเทศมาเลเซีย รวมทั้งไทยพร้อมสนับสนุนการส่งคนมาเลเซียกลับประเทศ ผ่านทางทุกช่องทาง นายกรัฐมนตรีมาเลเซียชื่นชมนายกรัฐมนตรีที่มีบทบาทนําในการดําเนินมาตรการรับมือกับโควิด-19 ได้เป็นอย่างดี เป็นที่ยอมรับเห็นได้จากจํานวนผู้ติดเชื้อที่ลดลงจนไม่มีผู้ติดเชื้อต่อเนื่อง รวมทั้งจํานวนผู้เสียชีวิต จนไทยได้รับการยอมรับจากทั่วโลก และขอขอบคุณรัฐบาลไทยที่ดูแลชาวมาเลเซียที่ยังตกค้างอยู่ในประเทศไทย และอํานวยความสะดวกในการส่งชาวมาเลเซียกลับประเทศ ด้วย
ทั้งสองฝ่าย ยืนยันจะร่วมมือกันอย่างใกล้ชิด เพื่อรับมือกับการแพร่ระบาดของโควิด 19 ที่ส่งผลกระทบในวงกว้าง และในฐานะที่เป็นประเทศเพื่อบ้านที่มีชายแดนติดต่อกัน ซึ่งต้องร่วมมือกันเพื่อป้องกันการแพร่ระบาดตามแนวชายแดน รวมทั้งการดูแลแรงงานและการทยอยส่งกลับแรงงานอย่างปลอดภัยและปลอดจากการติดเชื้อ
ในโอกาสนี้ นายกรัฐมนตรีได้เชิญนายกรัฐมนตรีมาเลเซียเดินทางเยือนประเทศไทยในโอกาสที่เหมาะสม เพื่อส่งเสริมความสัมพันธ์ระหว่างกันในทุกด้านต่อไป
รัฐบาลไทย-ข่าวทำเนียบรัฐบาล-PPP เห็นชอบกฎหมายลำดับรอง ภายใต้ พ.ร.บ. การร่วมลงทุนฯ ปี 2562 รองรับการเสนอโครงการอย่างครบถ้วนพร้อมเร่งรัดโครงการในกลุ่ม High Priority ตามแผนการจัดทำโครงการร่วมลงทุน
วันศุกร์ที่ 26 มิถุนายน 2563
PPP เห็นชอบกฎหมายลําดับรอง ภายใต้ พ.ร.บ. การร่วมลงทุนฯ ปี 2562 รองรับการเสนอโครงการอย่างครบถ้วนพร้อมเร่งรัดโครงการในกลุ่ม High Priority ตามแผนการจัดทําโครงการร่วมลงทุน
การประชุมคณะกรรมการ PPP ครั้งที่ 2/2563 เมื่อวันศุกร์ที่ 26 มิถุนายน 2563 ณ กระทรวงการคลัง โดยมีนายสมคิด จาตุศรีพิทักษ์ รองนายกรัฐมนตรี เป็นประธาน
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ กรรมการและเลขานุการคณะกรรมการนโยบายการร่วมลงทุนระหว่างรัฐและเอกชน (คณะกรรมการ PPP) เปิดเผยผลการประชุมคณะกรรมการ PPP ครั้งที่ 2/2563 เมื่อวันศุกร์ที่ 26 มิถุนายน 2563 ณ กระทรวงการคลัง โดยมีนายสมคิด จาตุศรีพิทักษ์ รองนายกรัฐมนตรี เป็นประธาน ซึ่งมีผลการประชุมสรุปได้ดังนี้
1. คณะกรรมการ PPP ได้เห็นชอบร่างกฎหมายลําดับรองภายใต้ พ.ร.บ. การร่วมลงทุนฯ ปี 2562 ในเรื่องหลักเกณฑ์และวิธีการดําเนินการโครงการร่วมลงทุนที่มีมูลค่าต่ํากว่าที่กําหนดในมาตรา 9 แห่ง พ.ร.บ. การร่วมลงทุนฯ ปี 2562 (สําหรับโครงการที่มีมูลค่าต่ํากว่า 5,000 ล้านบาท) ซึ่งจะทําให้หน่วยงานที่เกี่ยวข้องมีกฎหมายลําดับรองที่ใช้สําหรับการเสนอโครงการครบถ้วน และเป็นประโยชน์ต่อการส่งเสริมการร่วมลงทุนระหว่างรัฐและเอกชน
2. คณะกรรมการ PPP ได้เร่งรัดความคืบหน้าการดําเนินงานตามแผนการจัดทําโครงการร่วมลงทุน พ.ศ. 2563 – 2570 ของโครงการร่วมลงทุนที่มีความสําคัญและความจําเป็นเร่งด่วน (High Priority PPP Project) จํานวน 18 โครงการ มูลค่าลงทุนรวมประมาณ 472,050 ล้านบาท* เพื่อให้โครงการดังกล่าวมีความพร้อมในการเสนอโครงการต่อคณะกรรมการ PPP ได้ตามแผนงาน รวมทั้งคณะกรรมการ PPP ได้เน้นการส่งเสริมการให้เอกชนเข้ามาร่วมลงทุนในโครงการที่ตอบสนองกับทิศทางการพัฒนาเศรษฐกิจและสังคมในด้านต่างๆ เช่น ด้านสาธารณสุข ด้านธุรกิจบริการ ด้านโลจิสติกส์ และด้านดิจิทัล เป็นต้น
3. คณะกรรมการ PPP ยังได้วินิจฉัยกรณีที่มีปัญหาเกี่ยวกับการปฏิบัติตาม พ.ร.บ. การร่วมลงทุนฯ ปี 2562 ตามมาตรา 20 (9) ตามที่มีหน่วยงานหารือในกรณีปัญหาข้อกฎหมายตาม พ.ร.บ. การร่วมลงทุนฯ ปี 2562 ของการนิคมอุตสาหกรรมแห่งประเทศไทย
*หมายเหตุ : ความคืบหน้าโครงการตามแผนการจัดทําโครงการร่วมลงทุน พ.ศ. 2563 – 2570 เทียบกับข้อมูลที่ได้รับจากหน่วยงานในช่วงกรกฎาคมปี 62 ประเมิน ณ สิ้นเดือนมิถุนายน 63 พบว่าจํานวนโครงการร้อยละ 72 มีความล่าช้าจากแผน และหากคิดจากมูลค่าโครงการ ร้อยละ 95 มีความล่าช้าจากแผน โดยคณะกรรมการ PPP ได้สั่งการให้สํานักงานคณะกรรมการนโยบายรัฐวิสาหกิจ ติดตาม เร่งรัด และสนับสนุนในกระบวนการดําเนินงานในแต่ละขั้นตอนเพื่อให้โครงการข้างต้นสามารถลงนามในสัญญาร่วมลงทุนได้ตามแผนต่อไป
รัฐบาลไทย-ข่าวทำเนียบรัฐบาล-“อนุทิน” มั่นใจ หน่วยบริการในสังกัด สธ. ทั่วประเทศ พร้อมดูแลประชาชนตลอดช่วงปีใหม่ 2563
วันศุกร์ที่ 27 ธันวาคม 2562
“อนุทิน” มั่นใจ หน่วยบริการในสังกัด สธ. ทั่วประเทศ พร้อมดูแลประชาชนตลอดช่วงปีใหม่ 2563
รองนายกรัฐมนตรีและรัฐมนตรีว่าการกระทรวงสาธารณสุข ส่งผู้บริหารระดับสูง ตรวจเยี่ยมความพร้อม หน่วยบริการสังกัดกระทรวงสาธารณสุข ให้บริการดูแลประชาชนช่วงเทศกาลปีใหม่ 2563 มั่นใจหากมีเหตุพร้อมรับมือ
วันนี้ (27 ธันวาคม 2562) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า ช่วงเทศกาลปีใหม่ 2563 ได้สั่งการไปยังหน่วยบริการสังกัดกระทรวงสาธารณสุขทั่วประเทศ ในการเตรียมความพร้อมให้บริการด้านการแพทย์และสาธารณสุขแก่ประชาชน และได้ส่งปลัดกระทรวงสาธารณสุข รองปลัดกระทรวงสาธารณสุข และผู้ตรวจราชการทุกเขตสุขภาพ ลงพื้นที่ตรวจเยี่ยมความพร้อมโดย ได้รับรายงาน หน่วยบริการมีความพร้อมทั้งในเรื่องของบุคลากร บริการ อุปกรณ์เครื่องมือทางการแพทย์ ทีมกู้ชีพ รถพยาบาล และสิ่งจําเป็นต่าง ๆ ในการช่วยเหลือชีวิตประชาชน ทั้งเจ็บป่วยฉุกเฉินและอุบัติเหตุ ตลอด 24 ชั่วโมง
“ได้กําชับและให้ความมั่นใจว่า หากมีเหตุการณ์ไม่พึงประสงค์หน่วยบริการต้องรับมือได้ อย่างไรก็ตาม เราไม่ได้ต้องการให้เกิดอุบัติเหตุ เราพร้อมที่จะรอเก้อ เพราะไม่อยากให้เกิดเหตุร้ายขึ้นกับประชาชน” นายอนุทิน กล่าว
นายอนุทินกล่าวต่อว่า ขอให้ประชาชนระมัดระวังและมีสติอยู่ตลอดเวลาในการเดินทางท่องเที่ยวในช่วงเทศกาล ขอให้เลือกบริโภคอาหารสะอาดที่ถูกสุขอนามัย อย่าเสพของมึนเมา ขับรถด้วยความระมัดระวังทําตามกฎจราจรและมีสติ อุบัติเหตุต่างๆ ก็จะไม่เกิดขึ้น จะไม่ก่อให้เกิดการสูญเสียใดๆ สําหรับปีใหม่ไม่มีอะไรดีไปกว่าการที่ประชาชนมีสุขภาพที่ดี ทางกระทรวงสาธารณสุข ก็ขอให้ทุก ๆ ท่านมีสุขภาพแข็งแรง ปลอดจากโรคภัยไข้เจ็บ โดยเฉพาะช่วงเทศกาลก็ขอให้แคล้วคลาดปลอดภัยทั้งหลายทั้งปวง ไม่ให้เกิดเหตุใด ๆ มีความเจริญรุ่งเรืองในหน้าที่การงาน
********************* 27 ธันวาคม 2562
รัฐบาลไทย-ข่าวทำเนียบรัฐบาล-สธ. เร่งสร้างความรอบรู้ประชาชนกลุ่มเสี่ยง ลดผลกระทบสุขภาพจากฝุ่นละอองขนาดเล็ก
วันพุธที่ 16 มกราคม 2562
สธ. เร่งสร้างความรอบรู้ประชาชนกลุ่มเสี่ยง ลดผลกระทบสุขภาพจากฝุ่นละอองขนาดเล็ก
กระทรวงสาธารณสุข เร่งสร้างความรอบรู้ประชาชนกลุ่มเสี่ยง ลดผลกระทบสุขภาพจากฝุ่นละอองขนาดเล็ก
กระทรวงสาธารณสุข เร่งสร้างความรอบรู้ประชาชนกลุ่มเสี่ยง ลดผลกระทบสุขภาพจากฝุ่นละอองขนาดเล็ก ส่งทีมให้ความรู้ครูและนักเรียน ผู้ป่วยเด็กและผู้ปกครอง หญิงตั้งครรภ์ ตํารวจจราจร แนะนํากลุ่มเสี่ยง ผู้มีโรคประจําตัว เช่นภูมิแพ้ หอบหืด โรคหัวใจ หลีกเลี่ยงการทํากิจกรรมและการออกกําลังกายกลางแจ้ง สวมใส่หน้ากากป้องกันเมื่ออยู่ในพื้นที่และช่วงที่มีฝุ่นละอองขนาดเล็กสูงเกินค่ามาตรฐาน
วันนี้ (16 มกราคม 2562) นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า รัฐมนตรีว่าการกระทรวงสาธารณสุข มีความห่วงใยประชาชนจากสถานการณ์ฝุ่นละอองขนาดเล็กไม่เกิน 2.5 ไมครอนหรือ PM 2.5ในพื้นที่ กทม. และปริมณฑลกระทรวงสาธารณสุข ได้เร่งสร้างความรอบรู้ประชาชน เพื่อลดผลกระทบต่อสุขภาพ โดยเฉพาะกลุ่มเสี่ยงได้แก่ เด็ก ผู้สูงอายุ หญิงตั้งครรภ์ ผู้ป่วยโรคเรื้อรัง เช่น หอบหืด โรคหลอดลมอุดกั้นเรื้อรัง โรคหัวใจและหลอดเลือด และผู้ที่ทํางานกลางแจ้ง ในวันนี้ ได้มอบหมายให้แพทย์หญิงอัมพร เบญจพลพิทักษ์ รองอธิบดีกรมอนามัยและโฆษกกระทรวงสาธารณสุข นําทีมพยาบาลและเจ้าหน้าที่ศูนย์สุขภาวะเขตเมือง กรมอนามัย ให้ความรู้แก่ครูและนักเรียนที่โรงเรียนจิตรลดา (วิชาชีพ) ให้ความรู้กลุ่มหญิงตั้งครรภ์ ที่โรงพยาบาลราชวิถี และผู้ป่วยเด็กที่สถาบันสุขภาพเด็กแห่งชาติมหาราชินี ทีมจากโรงพยาบาลเลิดสินไปให้ความรู้และมอบหน้ากากอนามัยแก่เจ้าหน้าที่ตํารวจ ที่สถานีตํารวจยานนาวา และทีมจากโรงพยาบาลนพรัตนราชธานี ไปที่สถานีตํารวจบางชัน
นายแพทย์สุขุมกล่าวต่อว่า ขอให้ประชาชนให้ความสําคัญในการป้องกันตนเอง และตรวจสอบสภาพอากาศ เนื่องจากไม่ได้มีความเสี่ยงตลอด 24 ชั่วโมง โดยเฉพาะในพื้นที่เสี่ยง ช่วยกันลดปริมาณฝุ่นควันจากการเผาขยะ การขับรถควันดํา ทําความสะอาดเช็ดถูบ้านให้สะอาด สําหรับกลุ่มครู ครูพี่เลี้ยง ขอให้หลีกเลี่ยงกิจกรรมกลางแจ้ง และสอนวิธีการป้องกันตนเองเมื่อต้องอยู่ในพื้นที่เสี่ยง และให้สังเกตอาการนักเรียน เด็กเล็ก โดยเฉพาะกลุ่มเด็กที่มีโรคประจําตัว เช่น หอบหืด ภูมิแพ้ หากมีอาการผิดปกติ เช่น หายใจติดขัด แน่นหน้าอก วิงเวียนศีรษะ ให้รีบไปพบแพทย์ กลุ่มเสี่ยงขอให้หลีกเลี่ยงกิจกรรมและการออกกําลังกายกลางแจ้งเมื่ออยู่ในพื้นที่และในช่วงที่มีค่าฝุ่นละอองขนาดเล็กเกินมาตรฐานตามที่กรมควบคุมมลพิษแจ้งเตือน
ทั้งนี้ ประชาชนทั่วไปสามารถใช้ชีวิตประจําวันได้ตามปกติ ใช้หน้ากากอนามัยชนิดธรรมดาก็เพียงพอ หลีกเลี่ยงการทํากิจกรรมกลางแจ้งหรือการออกนอกบ้าน สําหรับผู้ทํางานหนักกลางแจ้งเป็นระยะเวลานาน ๆ เช่น ตํารวจจราจรที่ทํางานกลางแจ้ง วินมอเตอร์ไซด์รับจ้าง คนงานที่ทํางานก่อให้เกิดฝุ่น ควรสวมใส่หน้ากากที่สามารถป้องกันฝุ่นละอองขนาดเล็ก PM 2.5 เช่น N95 และใส่ให้ถูกวิธี ไม่ให้มีอากาศรั่วเข้าไป
***************************** 16 มกราคม 2562
รัฐบาลไทย-ข่าวทำเนียบรัฐบาล-ก.แรงงาน ผุด Job Sharing จ้างงานรายชั่วโมง ตั้งศูนย์บริการจัดหางาน Part-time ตอบโจทย์เศรษฐกิจ แก้ปัญหาว่างงานจากไวรัสโคโรนา 2019 (COVID-19)  [กระทรวงแรงงาน]
วันจันทร์ที่ 23 มีนาคม 2563
ก.แรงงาน ผุด Job Sharing จ้างงานรายชั่วโมง ตั้งศูนย์บริการจัดหางาน Part-time ตอบโจทย์เศรษฐกิจ แก้ปัญหาว่างงานจากไวรัสโคโรนา 2019 (COVID-19)  [กระทรวงแรงงาน]
กระทรวงแรงงาน แก้ปัญหาว่างงานจากไวรัสโคโรนา 2019 (COVID-19) ตั้งศูนย์บริการจัดหางาน Part-time รองรับการเปลี่ยนรูปแบบจ้างงานของสถานประกอบการ จากเต็มเวลา เป็นจ้างแบบ Part-time ลดค่าใช้จ่ายองค์กร
หม่อมราชวงศ์ จัตุมงคล โสณกุล รัฐมนตรีว่าการกระทรวงแรงงาน ระบุ ภาวะเศรษฐกิจโลกที่ซบเซา จากผลกระทบของสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ทําให้สถานประกอบการหลายแห่งประสบปัญหาด้านการส่งออก ไม่มีคําสั่งซื้อ หรือขายสินค้าไม่ได้ จึงปรับเปลี่ยนรูปแบบจากการจ้างงานเต็มเวลา เป็นการจ้างงานแบบ Part-time เพื่อลดค่าใช้จ่ายองค์กรและรักษาองค์กรไว้ให้นานที่สุด โดยมอบกรมการจัดหางานหาแนวทางบรรเทาปัญหาดังกล่าว
ด้าน นายสุชาติ พรชัยวิเศษกุล อธิบดีกรมการจัดหางาน กล่าวว่า กรมการจัดหางาน มุ่งเน้นให้คนไทยทุกคนมีงานทําในทุกพื้นที่ สนับสนุนการจ้างงานที่มั่นคงและต่อเนื่องตลอดวัยทํางาน ประกอบกับด้วยรูปแบบการทํางานของคนรุ่นใหม่ได้มีการปรับเปลี่ยนไป โดยเฉพาะการรับงานอิสระที่นายจ้างสามารถกําหนดเวลาทํางานได้เป็นบางช่วงเวลาที่มีคําสั่งซื้อมากขึ้น จึงได้จัดตั้งศูนย์บริการจัดหางาน Part-time รองรับความต้องการของคนหางานและนายจ้าง/สถานประกอบการ โดยทําหน้าที่ติดต่อประสานงานนายจ้าง/สถานประกอบการ ที่มีความต้องการจ้างงานในรูปแบบ Part-time เพื่อรวบรวมตําแหน่งงานว่างที่เหมาะสม กับประชาชนที่ต้องการทํางานในลักษณะ Job Sharing ประชาสัมพันธ์ตําแหน่งงาน และให้บริการจัดหางานส่งตัวผู้ที่ต้องการมีงานทําให้กับนายจ้าง/สถานประกอบการตามความต้องการ ตลอดจนมีการติดตามผล
เบื้องต้น ศูนย์ฯจะตั้งอยู่ที่ ศูนย์บริการจัดหางานเพื่อคนไทย อาคาร 3 ชั้น หน้ากระทรวงแรงงาน และส่วนภูมิภาค ตั้งอยู่ที่สํานักงานจัดหางานจังหวัดทุกจังหวัด สอบถามรายละเอียดเพิ่มเติมได้ที่ สายด่วนกระทรวงแรงงาน โทร.1506 กด2 กรมการจัดหางาน
รัฐบาลไทย-ข่าวทำเนียบรัฐบาล-กยศ. ออกมาตรการช่วยเหลือผู้กู้ยืมฝ่าวิกฤต COVID-19
วันจันทร์ที่ 6 เมษายน 2563
กยศ. ออกมาตรการช่วยเหลือผู้กู้ยืมฝ่าวิกฤต COVID-19
วันเสาร์ที่ 4 เมษายน 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
กองทุนเงินให้กู้ยืมเพื่อการศึกษา หรือ กยศ. ออกมาตรการช่วยเหลือผู้กู้ยืมที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 สําหรับผู้กู้ยืมที่ยังไม่ถูกดําเนินคดีและไม่สามารถชําระหนี้ได้ตามกําหนด เช่น ปรับลดเบี้ยปรับชั่วคราว จากร้อยละ 7.5 ต่อปี เหลือร้อยละ 0.5 ต่อปี ตั้งแต่วันที่ 1 เม.ย. - 31 ธ.ค. 63 / ลดเบี้ยปรับร้อยละ 80 สําหรับผู้กู้ยืมทุกกลุ่มที่ชําระหนี้ และปิดบัญชีในครั้งเดียว / พักชําระหนี้ ผ่อนผันชําระหนี้ / งดการขายทอดตลาดที่กองทุนฯ ได้ยึดทรัพย์ทุกกรณี และชะลอการบังคับคดี เพื่อลดภาระของประชาชน โดยผู้กู้ยืมสามารถดูรายละเอียดได้ทาง www.studentloan.or.th หรือสอบถามเพิ่มเติมได้ที่ หมายเลขโทรศัพท์ 0-2016-4888
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี